stanford-oval/wikipedia huggingface dataset:
แสบใสไฮโซ
เนื้อเรื่อง > ฤดูกาลที่ 1

การดำเนินเรื่องตั้งแต่ต้นจนจบจะมีเสียงผู้หญิงคนหนึ่ง แนะนำตนเองว่าคือ สาวช่างเม้าท์ เขียนบล็อกเกี่ยวกับวัยรุ่นกลุ่มนี้ คอยแนะนำตัวละครแต่ละคน และบางครั้งก็ช่วยกระจายข่าวไปทั่ว ผ่านบล็อก อีเมล และ SMS เริ่มจากสาวสวยตัวเอกของเรื่อง เซรีนา แวนเดอร์วูดเซน ผู้ซึ่งกลับมายังนิวยอร์กอีกครั้ง (หลังจากหายหน้าไปจากเพื่อน ๆ ระยะหนึ่ง โดยไม่บอกกล่าวล่วงหน้า) เซรีนากลับมาพร้อมกับนิสัยและพฤติกรรม ที่เปลี่ยนไปอย่างเห็นได้ชัด (ในทางที่ดีขึ้น) เพื่อนสนิทของเซรีนาชื่อ แบลร์ วอลดอร์ฟ สาวสวยอีกคน อยู่ในครอบครัวที่มีปัญหาแต่ร่ำรวย เธอเป็นเสมือนราชินีในโรงเรียน (ควีนบี - Queen B. ที่ย่อมาจากชื่อจริงของตัวละคร) ห้อมล้อมด้วยสาววัยรุ่นคนอื่น ๆ (รวมเป็นกลุ่มที่ค่อนข้างปอปปูลาร์) ตัวละครหลักคนอื่น ๆ ในเรื่อง ได้แก่ แฟนของแบลร์ (เลิกกันบ้างดีกันบ้าง กลับไปกลับมา) ชื่อ เนท อาร์ชิบอลด์ เพื่อนของเนทชื่อ ชัค แบส ผู้มีพฤติกรรมนอกลู่นอกทางเป็นพัก ๆ ในขณะที่แดน ฮัมฟรีย์ เป็นชายหนุ่มนิสัยดี มาจากครอบครัวฐานะปานกลาง (ผู้แอบชอบเซรีนามานาน) ค่อย ๆ สานความสัมพันธ์กับเซรีนา น้องสาวของแดนชื่อเจนนี ก็พยายามทำทุกอย่างเพื่อที่จะเป็นคนหนึ่งในกลุ่มของควีนบี และเพื่อนสนิทตั้งแต่เล็ก ๆ ของแดน ชื่อวาเนสซา ผู้เก่งรอบด้าน ลูกสาวของครอบครัวศิลปิน วาเนสซาชอบงานสร้างภาพยนตร์ เป็นเสมือนอุปสรรคในความรักระหว่างแดนกับเซรีนา ภายหลังกลายเป็นคนรักคนใหม่ของเนท
เนื้อเรื่อง > ฤดูกาลที่ 2

ฤดูกาลที่ 2 ของแสบใสไฮโซเริ่มต้นที่งานเลี้ยงฤดูร้อนในแฮมป์ตัน และการใช้ชีวิตปีสุดท้ายในโรงเรียนมัธยมของเหล่าตัวละครหลักก่อนที่พวกเขาจะต้องแยกย้ายกันไป แบลร์พยายามทำทุกอย่างเพื่อที่จะได้เข้าเรียนต่อที่มหาวิทยาลัยเยลที่เธอใฝ่ฝัน เซรีนาที่แต่เดิม เธออยากเรียนต่อที่มหาวิทยาลัยบราวน์ก็เกิดไขว้เขวเพราะแดน ซึ่งพยายามหาคนมารับรองเขาในการสมัครเข้าเรียนต่อ ชัคต้องประสบกับมรสุมชีวิตเพราะบิดาของเขาเสียชีวิตลงและได้ทิ้งมรดกรวมไปถึงปริศนามากมาย เนทกับการใช้ชีวิตแบบคนธรรมดาหลังจากพ่อของเขาล้มละลายและถูกจับในที่สุด เจนนีลาออกจากโรงเรียนเพื่อเริ่มต้นความฝันในการเป็นนักออกแบบเสื้อผ้า วาเนสซ่าเริ่มกิจการร้านกาแฟของเธอและจบความสัมพันธ์กับเนท ส่วนลิลลีกับรูฟัสก็พยายามเริ่มต้นความสัมพันธ์กันอีกครั้งหนึ่ง
เนื้อเรื่อง > ฤดูกาลที่ 3

ชีวิตบนรั้วมหาวิทยาลัยของเหล่าสังคมไฮโซชั้นสูงกำลังเริ่มขึ้น แบลร์, แดน และ วาเนสซ่า เริ่มศึกษาต่อที่ NYU ในขณะที่เนทเรียนที่ มหาวิทยาลัยโคลัมเบีย ส่วนเจนนี่หลักจากที่แบลร์ได้จบการศึกษาจากไฮสคูลไปแล้วเธอก็ได้เป็นควีนคนใหม่ของโรงเรียน ในขณะที่เซรีน่าและชัคก็เริ่มสำหรับการงานของพวกเขา เซรีน่าตัดสินใจไม่ไปเรียนที่มหาวิทยาลัยบราวน์และมุ่งกับงานของเธอ รวมถึงชัคที่ดูแลกิจการต่อจากพ่อของเขา ลิลลี่และรูฟัสต้องเจอกับมรสุมร้ายเมื่อวิลเลียม สามีเก่าและพ่อเซรีนาและอีริคกลับมา จอร์จีน่ากลับมาอีกครั้งและเริ่มป่วนทุกคน ในฤดูกาลที่สามนี้มีแขกรับเชิญมาสมทบมากมาย เช่น Hilary Duff, Lady GaGa, Tyra Banks, William Baldwin
เนื้อเรื่อง > ฤดูกาลที่ 6

ซีรีส์ได้รับการยืนยันว่าจะสร้างฤดูกาลที่ 6 ต่อไปแล้ว ซึ่งจะฉายประมาณกลางเดือนกันยายนปี 2012 เป็นต้นไป
นักแสดงและตัวละครใน Gossip girl แสบใสไฮโซ > นักแสดงหลัก

เบลก ไลฟ์ลี (อังกฤษ: Blake Lively) รับบท เซรีน่า แวน เดอ วูดเซน (อังกฤษ: Serena van der Woodsen) เซรีนาเป็นหญิงสาวที่ค่อนข้างมีความเชื่อมั่นในตัวเองสูง และมักจะทำอะไรนอกกรอบอยู่เสมอ เธอเคยเป็นนักเที่ยวตัวยง ก่อนจะพยายามเปลี่ยนแปลงตัวเองหลังจากกลับมานิวยอร์ก
เลห์ตัน มีสเตอร์ (อังกฤษ: Leighton Meester) รับบท แบลร์ วอลดอร์ฟ (อังกฤษ: Blair Waldorf) แบลร์ เป็นราชินีประจำโรงเรียนมัธยม ฉายาของเธอคือ ควีนบี แบลร์มีนิสัยค่อนข้างเอาแต่ใจ และพร้อมที่จะทำทุกอย่างเพื่อให้ได้ในสิ่งที่ต้องการ ความฝันสูงสุดของแบลร์คือการได้เข้าศึกษาต่อที่มหาวิทยาลัยเยล
เพนน์ แบดจ์ลีย์ (อังกฤษ: Penn Badgley) รับบท แดน ฮัมฟรีย์ (อังกฤษ: Dan Humphrey) สาวช่างเม้าท์ตั้งฉายาให้แดนว่า "หนุ่มขี้เหงา" จากบุคลิกที่ค่อนข้างสันโดษและอยู่ตัวคนเดียวเป็นส่วนใหญ่ แดนมีนิสัยติดดิน ความฝันของเขาคือ การได้เป็นนักเขียน
เอ็ด เวสต์วิค (อังกฤษ: Ed Westwick) รับบท ชัค แบส (อังกฤษ: Chuck Bass) ชัคเป็นลูกชายคนเดียวของ บาธ แบส นักธุรกิจผู้มีอิทธิพล ด้วยภาพลักษณ์ของการเป็นแบดบอย ชัคมักจะใช้เงินซื้อทุกสิ่งทุกอย่างที่เขาต้องการ เขายังเป็นเจ้าของโรงแรมเดอะ พาเลซ ในนิวยอร์ก อีกด้วย
แชส ครอว์ฟอร์ด (อังกฤษ: Chace Crawford) รับบท เนท อาร์ชิบอลด์ (อังกฤษ: Nate Archibald) เนทเป็นหนุ่มที่สาว ๆ ใฝ่ฝัน สาวช่างเม้าท์ตั้งฉายา "โกลเด้นบอย" ให้กับเนท เนทเป็นแฟนกับแบลร์มาตั้งแต่ทั้งคู่ยังเรียนอนุบาล
เคย์ลี่ ดีเฟอร์ (อังกฤษ: Kaylee DeFer) รับบท ไอวี่ ดิกเกนส์/ชาร์ลี โร้ดส์ (อังกฤษ: Ivy Dickens/Charlie Rhodes) ญาติจอมปลอมของเซรีน่าที่โผล่เข้ามาในครอบครัวแวน เดอ วูดเซน เพื่อสร้างปัญหา เธอใช้นามแฝงว่า "ชาร์ลี โร้ดส์"
เคลลี่ รัทเทอร์ฟอร์ด (อังกฤษ: Kelly Rutherford) รับบท ลิลลี แวน เดอ วูดเซน (อังกฤษ: Lily van der Woodsen) ลิลลีเป็นสาวสังคมชั้นสูง และยังเป็นมารดาของเซรีนาและเอริคอีกด้วย เธอผ่านการแต่งงานมาแล้วหลายครั้ง ในอดีตลิลลียังเคยเป็นแฟนของวงร็อคที่มีรูฟัสเป็นนักร้องนำอีกด้วย
แมทธิว เซทเทิล (อังกฤษ: Matthew Settle) รับบท รูฟัส ฮัมฟรีย์ (อังกฤษ: Rufus Humphrey) รูฟัสเป็นบิดาของแดน และเจนนี ในอดีต เคยเป็นนักร้องนำของวงร็อคที่มีชื่อเสียง ก่อนที่จะเปิดแกลอรีในปัจจุบัน รูฟัสนั้นแยกกันอยู่กับอลิสัน มารดาของแดน และเจนนี
นักแสดงและตัวละครใน Gossip girl แสบใสไฮโซ > นักแสดงหลัก > ร่วมด้วย

เจสสิก้า ชอร์ (อังกฤษ: Jessica Szohr) รับบท วาเนสซ่า เอบรัมส์ (อังกฤษ: Vanessa Abrams) เพื่อนสนิทของแดนสมัยเด็ก ๆ เป็นลูกของทายาทศิลปิน ผู้เก่งรอบด้านและรักในงานภาพยนตร์ เธอชอบแดนมาตั้งแต่สมัยเรียนและเธอเหมือนเป็นอุปสรรครักระหว่างแดนและเซรีน่า
เทย์เลอร์ มอมเซน (อังกฤษ: Taylor Momsen) รับบท เจนนี ฮัมฟรีย์ (อังกฤษ: Jenny Humphrey) เจนนี เป็นเด็กสาวที่มีความทะเยอทะยานสูง เธอพยายามพาตัวเองเข้าไปอยู่ในกลุ่มสังคมชั้นสูงของโรงเรียน ความฝันของเจนนีคือ การเป็นนักออกแบบเสื้อผ้า ภายหลังจากที่แบลร์ได้จบการศึกษาไป เจนนี่ได้เป็นราชินีของโรงเรียนเป็นคนถัดมา
คริสเทน เบล (อังกฤษ: Kristen Bell) ให้เสียงบรรยายเป็น สาวช่างเม้าท์ (อังกฤษ: Gossip Girl) สาวช่างเม้าท์เป็นนามปากกาของนักเขียนบล็อก หรือที่เรียกกันว่า บล็อกเกอร์ เธอจะคอยเล่าเรื่องราวต่าง ๆ ที่เกิดขึ้นในเรื่อง ตัวตนที่แท้จริงของเธอเป็นใครนั้นยังคงเป็นปริศนา ดังที่เธอได้กล่าวในตอนต้นของทุกตอนว่า "นั่นเป็นความลับที่ฉันไม่เคยบอกใคร"
นักแสดงและตัวละครใน Gossip girl แสบใสไฮโซ > นักแสดงสมทบ

คอนเนอร์ พอว์โล (อังกฤษ: Connor Paolo) รับบท อีริค แวน เดอ วูดเซน (อังกฤษ: Eric van der Woodsen)
ซูซานน่า แซดโควสกี (อังกฤษ: Zuzanna Szadkowski) รับบท โดโรต้า คิฟเลอฟสกี (อังกฤษ: Dorota Kishlovsky)
มิเชล แทคเทิลเบิร์ค (อังกฤษ: Michelle Trachtenberg) รับบท จอร์จีน่า สปาร์ค (อังกฤษ: Georgina Sparks)
มากาเร็ต คอลิน ฟอเรนเชียร์ โลซาโน่ (อังกฤษ: Margaret Colin Florencia Lozano) รับบท เอลานอร์ วอลดอร์ฟ (อังกฤษ: Eleanor Waldorf)
เซบาสเตียน สแตน (อังกฤษ: Sebastian Stan) รับบท คาเตอร์ เบเซ่น (อังกฤษ: Carter Baizens)
แคโรลีน แลเกอร์เฟล (อังกฤษ: Caroline Lagerfelt) รับบท ซีเลีย ซีซี โร้ช (อังกฤษ: Celia "CeCe" Rhodes)
วอลเลช ชอร์น (อังกฤษ: Wallace Shawn) รับบท ไซรัส โรส (อังกฤษ: Cyrus Rose)
จอห์น ชีว์ (อังกฤษ: John Shea) รับบท แฮโรลด์ วอลดอร์ฟ (อังกฤษ: Harold Waldorf)
แซม โรเบริ์ต (อังกฤษ: Sam Robards) รับบท ฮาเวริ์ด อาชิบอลด์ (อังกฤษ: Howard Archibald)
แฟรนซี่ สวิฟฟ์ (อังกฤษ: Francie Swift) รับบท แอนน์ อาชิบอลด์ (อังกฤษ: Anne Archibald)
| นักแสดง | บทบาท | ฤดูกาล> 1 | ฤดูกาล> 2 | ฤดูกาล> 3 | ฤดูกาล> 4 | ฤดูกาล> 5 | ฤดูกาล> 6 | ฤดูกาล> จำนวนตอนที่ปรากฏ |
| --- | --- | --- | --- | --- | --- | --- | --- | --- |
| เบลก ไลฟ์ลี | Serena van der Woodsen | หลัก | หลัก | หลัก | หลัก | หลัก | หลัก | 121/121 |
| เลห์ตัน มีสเตอร์ | Blair Waldorf | หลัก | หลัก | หลัก | หลัก | หลัก | หลัก | 121/121 |
| เพนน์ แบดจ์ลีย์ | Dan Humphrey | หลัก | หลัก | หลัก | หลัก | หลัก | หลัก | 121/121 |
| เอ็ด เวสต์วิค | Chuck Bass | หลัก | หลัก | หลัก | หลัก | หลัก | หลัก | 117/121 |
| แชส ครอว์ฟอร์ด | Nate Archibald | หลัก | หลัก | หลัก | หลัก | หลัก | หลัก | 115/121 |
| เคลลี่ รัทเทอร์ฟอร์ด | Lily van der Woodsen | หลัก | หลัก | หลัก | หลัก | หลัก | หลัก | 96/121 |
| แมทธิว เซทเทิล | Rufus Humphrey | หลัก | หลัก | หลัก | หลัก | หลัก | หลัก | 119/121 |
| เทย์เลอร์ มอมเซน | Jenny Humphrey | หลัก | หลัก | หลัก | หลัก |  | รับเชิญ | 66/121 |
| เจสสิก้า ชอร์ | Vanessa Abrams | หลัก | หลัก | หลัก | หลัก |  | รับเชิญ | 61/121 |
| เคย์ลี่ย์ ดีเฟอร์ | Ivy Dickens |  |  |  | รับเชิญ | หลัก | หลัก | 30/121 |
สิ่งที่แตกต่างจากระหว่างบทประพันธ์กับละคร

หนังสือเรื่อง สาวช่างเม้าท์ เป็นหนังสือสำหรับวัยรุ่น เขียนโดย เซซิลี ฟอน เซเกซซาร์ (Cecily von Ziegesar) หนังสือในชุดมีหลายเล่ม สาวช่างเม้าท์ เป็นชื่อของเล่มแรก เมื่อเปรียบเทียบเนื้อเรื่องในหนังสือ กับเนื้อเรื่องที่ถูกดัดแปลงเป็นรายการโทรทัศน์ จะพบว่ามีความแตกต่างกันอยู่มากมาย เช่น
ในหนังสือบรรยาย แดนว่าผมกระเชิงไม่ค่อยได้โกนหนวดเครา ออกจะดูโง่เล็กน้อย (shaggy, unshaven ..., and kind of nerdy) และสูบบุหรี่จัดมาก แต่ในทีวีนั้น แดนผมสั้นโกนหนวดเคราเรียบร้อย และไม่สูบบุหรี่
ในหนังสือ แดนกับวาเนซซาไม่ได้เป็นเพื่อนสนิทกันตั้งเด็ก (แบบในทีวี) และแดนนัดเที่ยวกับเซรีนาแค่เพียงช่วงสั้น ๆ แต่ในทีวี ความสัมพันธ์ระหว่าง แดนกับเซรีนาค่อนข้างจริงจัง ยาวนานอยู่หลายเดีอน
ต้นเหตุที่ทำให้เซรีนาไปจากนิวยอร์กตั้งแต่แรก ในหนังสือกับในทีวีไม่เหมือนกัน
ในหนังสือเมื่อเซรีนากลับมา เธอยังคงต้องการเที่ยวสังสรรค์ และอยากให้ทุก ๆ อย่างกลับไปเหมือนเก่า แต่ในทีวีเซรีนาตั้งใจแน่วแน่ที่จะเปลี่ยนแปลง เป็นคนที่ดีกว่าเดิม
ในหนังสืออีริคเป็นพี่ชายของเซรีนา (แก่กว่ากัน 3 ปี) ชอบเพื่อนต่างเพศ และเรียนอยู่ระดับมหาวิทยาลัย แต่ในทีวี อีริคเป็นน้องชายของเซรีนา (อายุน้อยกว่า 2 ปี) และชอบผู้ชายด้วยกัน
ในหนังสือพ่อและแม่ของเซรีนาไม่ได้แยกทางกัน (อย่างในทีวี) และลิเลียนแม่ของเซรีนาก็ไม่เคยพูดกับพ่อของแดน แต่ในทีวีแม่ของเซรีนากับพ่อของแดนเคยเป็นแฟนเก่ากัน และกลับมาสนใจกันและกันอีกครั้ง
ในหนังสือนั้นจอร์จีนา สปาร์คสเป็นแฟนเก่าเนตจากศูนย์บำบัด และพบเซรีนาแค่ช่วงสั้น ๆ แต่ในทีวี จอร์จีนา (รับบทโดย มิเชล แทรชเทนเบิร์ก จากเรื่อง มือใหม่ปราบผี) เคยสนิทกับเซรีนามาก่อน และเป็นเสมือนฝันร้ายจากอดีตของเซรีนา
ในหนังสือเจนนี่เป็นสาวผมหยักศกสีน้ำตาลที่มีหน้าอกหน้าใจใหญ่เกินตัว แต่เรื่องเจนนี่เป็นสาวผมบลอนด์หุ่นปกติ
ในหนังสือเนทและเจนนี่บังเอญเจอกันและคบหากันในขณะที่เนทยังเป็นแฟนของแบลร์อยู่
ในหนังสือวาเนซซ่าโกนหัวและเรียนที่โรงเรียนเดียวกันกับแบลร์ เซรีน่า และเจนนี่
แหล่งข้อมูลอื่น

เว็บไซต์อย่างเป็นทางการ เก็บถาวร 2007-08-18 ที่ เวย์แบ็กแมชชีน
เว็บไซต์อย่างเป็นทางการ(หนังสือ)
เว็บบอร์ดอย่างเป็นทางการ เก็บถาวร 2009-04-22 ที่ เวย์แบ็กแมชชีน
แสบใสไฮโซ ที่อินเทอร์เน็ตมูวีเดตาเบส
| ด ค กGossip Girl |
| --- | --- |
ฤดูกาล: 1  ·  2  ·  3  ·  4  ·  5  ·  6
ตัวละคร: เซรีน่า แวน เดอ วูดเซน  ·  แบลร์ วอลดอร์ฟ  ·  ชัค แบส  ·  แดน ฮัมฟรีย์  ·  เนท อาชิบอลด์  ·  วาเนสซ่า เอบรัมส์  ·  เจนนี่ ฮัมฟรีย์  ·  ลิลี่ แวน เดอ วูดเซน  ·  รูฟัส ฮัมฟรีย์
การดัดแปลง: Gossip Girl Acapulco  ·  Gossip Girl Thailand
ภาพนักแสดงของแสบใสไฮโซ
ตระกูลเดอ แคลร์

ตราประจำตัวของชิลแบต์ เดอ แคลร์กับตระกูลเดอ แคลร์
ตระกูลเดอ แคลร์ (อังกฤษ: de Clare) เป็นตระกูลขุนนางที่ทรงอำนาจของอังกฤษที่ครองตำแหน่งเอิร์ลแห่งเพมโบรก, ฮาร์ตฟอร์ด และกลอสเตอร์หลายครั้งด้วยกัน
พวกเขาสืบเชื้อสายมาจากริชาร์ด ฟิตซ์ชิลแบต์ ลอร์ดแห่งแคลร์ เครือญาติของพระเจ้าวิลเลียมผู้พิชิตที่ติดตามพระองค์มาอังกฤษในช่วงการพิชิตอังกฤษของชาวนอร์มัน เพื่อเป็นรางวัลตอบแทนการรับใช้ ริชาร์ดได้รับดินแดนในซัฟโฟล์กที่มีศูนย์กลางอยู่ที่หมู่บ้านแคลร์ เป็นผลให้ริชาร์ดกับลูกหลานมีชื่อว่า "เดอ แคลร์" หรือ "แห่งแคลร์"
จุดกำเนิด

ตระกูลเดอ แคลร์ในสายเพศชายสืบเชื้อสายมาจากชิลแบต์ เคานต์แห่งบริโยนน์ ที่มีพ่อคือชูฟเฟรย์ เคานต์แห่งยู ซึ่งเป็นบุตรชายนอกสมรสของริชาร์ดที่ 1 ดยุคแห่งนอร์ม็องดีที่มีกับภรรยาลับไม่ทราบชื่อ ชิลแบต์ เดอ บริโยนน์เป็นหนึ่งในผู้พิทักษ์ของวิลเลียมที่ 2 ที่กลายเป็นดยุคแห่งนอร์ม็องดีในวัยเด็กในปี ค.ศ. 1035 เมื่อชิลแบต์ถูกสังหารในปี ค.ศ. 1039 หรือไม่ก็ 1040 บุตรชายน้อยของเขา บาลด์วินกับริชาร์ด ฟิตซ์ชิลแบต์ หนีไปหาบาลด์วินที่ 5 เคานต์แห่งฟลานเดอส์พร้อมกับผู้พิทักษ์ของพวกตน ทั้งคู่กลับมานอร์ม็องดีเมื่อวิลเลียมแต่งงานกับบุตรสาวของบาลด์วินในปี ค.ศ. 1053 และวิลเลียมรับพวกเขากลับมาด้วยความยินดีอย่างยิ่ง หลังการพิชิตอังกฤษ ริชาร์ด ฟิตซ์ชิลแบต์ได้ทรัพย์ทรัพย์สินที่ดินมากมาย ที่เด่นๆ ก็คือแคลร์กับทอนบริดจ์ ทำให้ตระกูลที่เขาตั้งขึ้นมามักถูกนักประวัติศาสตร์เรียกว่า "เดอ แคลร์ (แห่งแคลร์)"
ซอ เย-จี

| ซอ เย-จี |
| --- | --- |
ซอในเดือนสิงหาคม 2024
สารนิเทศภูมิหลัง
เกิด:  (1990-04-06) 6 เมษายน ค.ศ. 1990 (34 ปี) โซล เกาหลีใต้
ตัวแทน: Sublime
อาชีพ: นักแสดง
ปีที่แสดง: 2013–ปัจจุบัน

ชื่อเกาหลี
ฮันกึล: 서예지
ฮันจา: 徐睿知
อาร์อาร์: Seo Yea-ji 
เอ็มอาร์: Sŏ Ye'ji 
 
ซอ เย-จี (อักษรโรมัน: Seo Yea-Ji; เกาหลี: 서예지; อาร์อาร์: Seo Ye-ji; เอ็มอาร์: Sŏ Ye'ji; เกิด 6 เมษายน ค.ศ. 1990) เป็นนักแสดงหญิงชาวเกาหลีใต้ เริ่มมีผลงานการแสดงทางโทรทัศน์เป็นครั้งแรกในฐานะนักแสดงสมทบของซิตคอมเรื่อง ครอบครัวมัน พ่ะย่ะค่ะ (2013–14) ทางช่องทีวีเอ็น หลังจากนั้นเธอได้แสดงเป็นตัวละครหลักในละครย้อนยุคเรื่อง อัศวินรัตติกาล (2014), ละครแนวอาชญากรรมที่สร้างจากการ์ตูนเรื่อง ลาสต์ คนเดือดเลือดทระนง (2015), ไฟต์สุดใจ โรงเรียนคนกล้า (2016) จนกระทั่งเธอมีชื่อเสียงโด่งดังจากการรับบทนักแสดงนำในละครเรื่อง กับดักลัทธิคลั่ง (2017), ทนายสายเดือด (2018) และมาประสบความสำเร็จอย่างสูงจากการแสดงนำในเรื่อง เรื่องหัวใจ ไม่ไหวอย่าฝืน (2020) ที่ทำให้เธอได้รับรางวัลเอแพนสตาร์อะวอดส์, เอเชียอาร์ติสต์อะวอดส์ และ รางวัลแพ็คซังอาร์ทส์อวอร์ด รวมถึงประสบความสำเร็จกับภาพยนตร์เรื่อง ระลึกหลอน (2021)
ผลงานการแสดง > ภาพยนตร์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2013 | Love | มิน-จู | เรื่องสั้น |  |
| 2015 | ซาโด รัชทายาทไร้บัลลังก์  (The Throne) | พระนางช็องซุน |  |  |
| 2015 | Circle of Atonement [ko] | คัง ยู-ชิน |  |  |
| 2016 | อัจฉริยะต้มตุ๋นแห่งโชซอน  (Seondal: The Man Who Sells the River)  | กยู-ยอง |  |  |
| 2017 | Another Way [en] | จุง-วอน |  |  |
| 2017 | The Bros | ซาร่า |  |  |
| 2018 | Meet the Memories [ko] | ยอน-ซู | ภาพยนตร์ VR 4DX |  |
| 2019 | Warning: Do Not Play [ko] | มี-จอง |  |  |
| 2019 | By Quantum Physics: A Nightlife Venture [en] | ซง อึน-ยอง |  |  |
| TBA | Recalled | ซู-จิน  |  |  |
ผลงานการแสดง > ละครโทรทัศน์

| ปี | เรื่อง | บทบาท | สถานีโทรทัศน์ | อ้างอิง |
| --- | --- | --- | --- | --- |
| 2013 | ครอบครัวมันพ่ะย่ะค่ะ  (Potato Star 2013QR3) | โน ซู-ยอง | tvN |  |
| 2014 | อัศวินรัตติกาล  (Diary of a Night Watchman) | พัค ซู-รยอน | MBC |  |
| 2014 | Drama Special "The Three Female Runaways" | ซู-จี | KBS2 |  |
| 2014 | Drama Festival "Gabon" | คยอง-ฮี | MBC |  |
| 2015 | Super Daddy Yeol | ฮวัง จี-ฮเย | tvN |  |
| 2015 | Last | ชิน นา-รา | jTBC |  |
| 2016 | Moorim School: Saga of the Brave | ชิม ซุน-ด็อก | KBS2 |  |
| 2016 | วุ่นนักรักนี้ของโอแฮยอง  (Another Oh Hae-young) | โอ ซอ-ฮี (นักแสดงรับเชิญ, E.P.15) | tvN |  |
| 2016 | ฮวารัง อัศวินพิทักษ์ชิลลา (Hwarang: The Poet Warrior Youth) | เจ้าหญิง ซุก-มย็อง | KBS2 |  |
| 2017 | กับดักลักธิคลั่ง  (Save Me) | อิม ซัง-มี | OCN |  |
| 2018 | ทนายสายเดือด  (Lawless Lawyer) | ฮา แจ-ยี | tvN |  |
| 2020 | เรื่องหัวใจ ไม่ไหวอย่าฝืน  (It's Okay to Not Be Okay) | โก มุน-ยอง | tvN |  |
| 2022 | Eve | อี ราเอล/ คิม ซอน บิน | tvN |  |
ผลงานการแสดง > รายการวาไรตี้

| ปี | ชื่อรายการ | บทบาท | สถานีโทรทัศน์ | อ้างอิง |
| --- | --- | --- | --- | --- |
| 2015 | World Changing Quiz [ko] | พิธีกร | MBC |  |
ผลงานการแสดง > มิวสิกวิดีโอ

| ปี | ชื่อบทเพลง | ศิลปิน | อ้างอิง |
| --- | --- | --- | --- |
| 2015 | "Let's Not Fall in Love" | บิกแบง |  |
รางวัลที่ได้รับและเข้าชิง

| ปี | รางวัล | หมวดหมู่ | จากการแสดง/พิธีกร | ผล | อ้างอิง |
| --- | --- | --- | --- | --- | --- |
| 2014 | 33rd MBC Drama Awards | Best New Actress | อัศวินรัตติกาล (Diary of a Night Watchman)  | เสนอชื่อเข้าชิง |  |

| 2019 | 14th Annual Soompi awards | Actress of the year | ทนายสายเดือด (Lawless Lawyer)  | เสนอชื่อเข้าชิง |  |
| 2020 | 29th Buil Film Awards | Popular Star Award | By Quantum Physics: A Nightlife Venture [ko] | รอผล |  |
แหล่งข้อมูลอื่น

ซอเยจี at Gold medalist
ซอเยจี at Korean Film Council (KOFIC)
ซอเยจี at อินเทอร์เน็ตมูวีเดตาเบส
ตราสารทุน

ตราสารทุน หรือ ตราสารแห่งทุน (อังกฤษ: equity instrument) เป็นตราสารทางการเงินที่แสดงถึงการจัดแหล่งเงินทุนจากการเป็นเจ้าของ ซึ่งจะมีความผูกพันในฐานะเจ้าของหุ้นส่วนกิจการ
แหล่งข้อมูลอื่น

ตราสารทุน ตลาดหลักทรัพย์แห่งประเทศไทย
ดิ อเวนเจอร์ส

| ดิ อเวนเจอร์ส |
| --- | --- |
ใบปิดภาพยนตร์
กำกับ: จอสส์ วีดอน
บทภาพยนตร์: จอสส์ วีดอน
เนื้อเรื่อง: แซค เพนน์ จอสส์ วีดอน
สร้างจาก: อเวนเจอร์ส โดย สแตน ลี แจ็ก เคอร์บี
อำนวยการสร้าง: เควิน ไฟกี
นักแสดงนำ:   รอเบิร์ต ดาวนีย์ จูเนียร์  คริส อีแวนส์  มาร์ก รัฟฟาโล  คริส เฮมส์เวิร์ธ  สการ์เลตต์ โจแฮนส์สัน  เจเรมี เรนเนอร์  ทอม ฮิดเดิลสตัน  คลาร์ก เกรกก์  โคบี สมัลเดอร์ส  สเต็ลลัน สกอชกวด  ซามูเอล แอล. แจ็กสัน 
กำกับภาพ: เชียมัส แม็คการ์วี
ตัดต่อ: เจฟฟรีย์ ฟอร์ด ลิซ่า ลาสเซค
ดนตรีประกอบ: อลัน ซิลเวสทรี
บริษัทผู้สร้าง: มาร์เวล สตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย: 11 เมษายน พ.ศ. 2555 (โรงละคร เอล เคปิทัน) 4 พฤษภาคม พ.ศ. 2555 (สหรัฐอเมริกา)
ความยาว: 143 นาที
ประเทศ: สหรัฐอเมริกา 
ภาษา: อังกฤษ
ทุนสร้าง: 220 ล้านดอลลาร์สหรัฐ
ทำเงิน: 1,519	ล้านดอลลาร์สหรัฐ
ต่อจากนี้: อเวนเจอร์ส: มหาศึกอัลตรอนถล่มโลก
ข้อมูลจาก IMDb
ข้อมูลจากสยามโซน
ดิ อเวนเจอร์ส (อังกฤษ: The Avengers) เป็นภาพยนตร์อเมริกันแนวซูเปอร์ฮีโร่ ที่ออกฉายในปี ค.ศ. 2012 สร้างโดยมาร์เวล สตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นการรวมตัวของเหล่าสุดยอดซูเปอร์ฮีโร่ครั้งแรกในประวัติศาสตร์ ที่ประกอบไปด้วยซูเปอร์ฮีโร่จากมาร์เวลอย่าง ไอรอนแมน,เดอะ ฮัลค์, ธอร์, กัปตันอเมริกา, ฮอว์คอาย และแบล็ควิโดว์
ภาพยนตร์ ดิ อเวนเจอร์ส เข้าฉายในประเทศไทยในวันที่ 1 พฤษภาคม ก่อนเข้าฉายในอเมริกาเหนือในอีกสามวันต่อมา โดยทำรายได้เปิดตัวในสุดสัปดาห์แรกที่เข้าฉายรวม 207.4 ล้านดอลลาร์สหรัฐ เป็นภาพยนตร์ที่ทำเงินเปิดตัวสูงสุดในอเมริกาเหนือ นำหน้า แฮร์รี่ พอตเตอร์
เนื้อเรื่องย่อ

การรวมตัวของเหล่าสุดยอดซูเปอร์ฮีโร่อย่าง ไอรอน แมน, ดิ อินเครดิเบิ้ล ฮัลค์, ธอร์, กัปตัน อเมริกา, ฮอร์คอาย และ แบล็ควิโดว์ เมื่อศัตรูตัวร้ายที่ไม่คาดฝันได้เข้ามารุกรานและหมายจะครอบรองโลก นิค ฟิวรี่ ผู้อำนายการองค์กรป้องกันความสงบสุขระหว่างประเทศที่รู้จักในนามของหน่วย S.H.I.E.L.D. (ชีลด์) ต้องการสร้างทีมขึ้นมาเพื่อปกป้องโลกให้พ้นจากหายนะอันยิ่งใหญ่ครั้งนี้ การเสาะหาสมาชิกแบบพลิกแผ่นดินจึงเกิดขึ้น
นักแสดง

| บทบาท | นักแสดง | พากย์ไทย |
| --- | --- | --- |
| โทนี่ สตาร์ก / ไอรอนแมน | โรเบิร์ต ดาวนีย์ จูเนียร์ | ปิยะ ชำนาญกิจ |
| สตีฟ โรเจอร์ส / กัปตันอเมริกา | คริส อีแวนส์ | สมพร อ่วมใจบุญ |
| ดร. บรูซ แบนเนอร์ / ฮัลค์ | มาร์ค รัฟฟาโล | ธนศักดิ์ อุ่นอ่อน |
| ธอร์ | คริส เฮมส์เวิร์ท | ณฐพงษ์ เธียรสวัสดิ์กิจ |
| นาตาชา โรมานอฟฟ์ / แบล็กวิโดว์ | สกาเล็ต โยแฮนสัน | ชิดชนก แย้มมา |
| คลินท์ บาร์ตัน / ฮอว์คอาย | เจเรมี เรนเนอร์ | คมสรร รัตนากรบดี |
| โลกิ | ทอม ฮิดเดิลสตัน | กริน อักษรดี |
| ฟิล โคลสัน | คลาร์ก เกรกก์ | สกล รัตนพรหมมา |
| ดร.อีริค เซลวิก | สเตลลัน สการ์สการ์ด | พีรศักดิ์ เกษร |
| มาเรีย ฮิลล์ | โคบี้ สมัลเดอร์ส | นภัสวรรณ วัชรีวงศ์ ณ อยุธยา |
| นิค ฟิวรี่ | ซามูเอล แอล. แจ็กสัน | เกรียงศักดิ์ เหรียญทอง |
แหล่งข้อมูลอื่น

เว็บไซต์ทางการ
The Avengers ที่อินเทอร์เน็ตมูวีเดตาเบส
The Avengers ที่สยามโซน
ฺBlog The Avengers ดิ อเวนเจอร์ส (2012)
ตราประธานาธิบดีสหรัฐ

| ตราประธานาธิบดีสหรัฐ |
| --- | --- |

รายละเอียด
ผู้ใช้ตรา: ประธานาธิบดีสหรัฐ
เริ่มใช้: ไม่ทราบ (รูปแบบปัจจุบันกำหนดใน ค.ศ. 1945)
เครื่องยอด: -
โล่: -
ประคองข้าง: -
คำขวัญ: E pluribus unum
ส่วนประกอบอื่น: -
การใช้: บนเอกสารของประธานาธิบดีถึงรัฐสภา และเป็นสัญลักษณ์บนพาหนะ แท่นปราศรัย และสถานที่ของประธานาธิบดี
ตราประธานาธิบดีสหรัฐ (อังกฤษ: Seal of the President of the United States) เป็นตราที่ใช้บนหนังสือโต้ตอบจากประธานาธิบดีสหรัฐไปถึงรัฐสภาสหรัฐ และใช้เป็นเครื่องหมายแทนความเป็นประธานาธิบดี รูปตรงกลางออกแบบตามมหาลัญจกรสหรัฐ ถือเป็นตราอาร์มอย่างเป็นทางการสำหรับตำแหน่งประธานาธิบดีสหรัฐ และใช้บนธงประธานาธิบดีสหรัฐ
ตราประธานาธิบดีนี้พัฒนาขึ้นด้วยประเพณีผ่านห้วงเวลายาวนาน ก่อนจะกำหนดไว้ในกฎหมาย ความเป็นมาแต่แรกเริ่มของตราดวงนี้ยังไม่อาจชี้ชัดได้ ประวัติการนำมาใช้งานสามารถย้อนหลังไปได้ถึง ค.ศ. 1850 เป็นอย่างน้อย แต่น่าจะมีการใช้งานมายาวนานกว่านี้อีก รูปลักษณ์พื้นฐานของตราดวงนี้มีขึ้นเพราะรัทเทอร์ฟอร์ด บี. เฮส์ ประธานาธิบดีคนแรกที่นำตรานี้มาใช้ในเทียบเชิญของทำเนียบขาวเมื่อ ค.ศ. 1877 ส่วนรูปแบบที่ตายตัวแล้วนั้นมีอายุย้อนหลังไปถึง ค.ศ. 1945 เมื่อประธานาธิบดีแฮร์รี เอส. ทรูแมน กำหนดไว้ในคำสั่งของฝ่ายบริหารที่ 9646 นับแต่นั้นตราได้รับการเปลี่ยนแปลงรูปลักษณ์ 2 ครั้ง คือ ใน ค.ศ. 1959 เพิ่มดาวดวงที่ 49 เข้าไป เพราะสหรัฐได้รัฐใหม่ คือ อะแลสกา และ ใน ค.ศ. 1960 เพิ่มดาวดวงที่ 50 เพราะได้รัฐใหม่ คือ ฮาวาย
แหล่งข้อมูลอื่น

U.S. Army Institute of Heraldry's President of the United States Information Sheet เก็บถาวร 2009-11-13 ที่ เวย์แบ็กแมชชีน
Flags Of The World's U.S. presidential flag page
History of the President's Flag on Sea Flags เก็บถาวร 2014-09-11 ที่ เวย์แบ็กแมชชีน
ตระกูลภาษาอินโด-ยูโรเปียน

| ตระกูลภาษาอินโด-ยูโรเปียน |
| --- | --- |
ภูมิภาค:: แต่เดิมใช้ในพื้นที่หลายส่วนของเอเชียและส่วนใหญ่ของยุโรป ปัจจุบันใช้กันทั่วโลก มีเจ้าของภาษาประมาณ 3.2 พันล้านคน
การจําแนกทางภาษาศาสตร์:: หนึ่งในตระกูลภาษาที่มีผู้พูดมากที่สุดในโลก
ภาษาดั้งเดิม:: อินโด-ยูโรเปียนดั้งเดิม
กลุ่มย่อย::   แอลเบเนีย  อานาโตเลีย †  อาร์มีเนีย  บอลต์-สลาฟ (บอลต์และสลาฟ)  เคลต์  เจอร์แมนิก  เฮลเลนิก (รวมกรีก)  อินโด-อิเรเนียน (อินโด-อารยัน, อิหร่าน และนูริสถาน)  อิตาลิก (รวมโรมานซ์)  โทแคเรียน †  เดโค-เทรเชียน †  อิลลีเรีย †  
ISO 639-2 / 5:: ine
กลอตโตลอก:: indo1319
การกระจายของภาษาตระกูลอินโด-ยูโรเปียนปัจจุบันภายในถิ่นกำเนิด (คือยูเรเชีย):   แอลเบเนีย   อาร์มีเนีย   บอลต์-สลาฟ (บอลต์)   บอลต์-สลาฟ (สลาฟ)   เคลต์   เจอร์แมนิก   เฮลเลนิก (กรีก)   อินโด-อิเรเนียน (อินโด-อารยัน, อิหร่าน และนูริสถาน)   อิตาลิก (โรมานซ์)   ภาษานอกตระกูลอินโด-ยูโรเปียน · บริเวณที่มีจุดประสีหรือแถบสีหมายถึงบริเวณที่ปรากฏภาวะพหุภาษา · กลุ่มภาษาที่เป็น ตัวเอียง หมายความว่ามีภาษาหลงเหลืออยู่เพียงภาษาเดียวในกลุ่มภาษานั้น · เครื่องหมาย † แสดงกลุ่มภาษาสูญแล้ว
ตระกูลภาษาอินโด-ยูโรเปียน หรือ ตระกูลภาษาอินเดีย-ยุโรป (อังกฤษ: Indo-European languages) ประกอบด้วยภาษาหลักและภาษาย่อยรวม 443 ภาษา (ตามการประมาณของ SIL) ที่พูดโดยคนประมาณ 3 พันล้านคน ซึ่งรวมถึงตระกูลภาษาหลัก ๆ ของยุโรป และเอเชียตะวันตก ซึ่งจัดอยู่ในตระกูลใหญ่ ภาษาปัจจุบันที่อยู่ในตระกูลใหญ่นี้ มีเช่น ภาษาเบงกอล ภาษาอังกฤษ ภาษาฝรั่งเศส ภาษาเยอรมัน ภาษาฮินดี ภาษาโปรตุเกส ภาษารัสเซีย และภาษาสเปน (แต่ละภาษามีคนพูดมากกว่า 100 ล้านคน)
ประวัติศาสตร์

ความเป็นไปได้ของต้นกำเนิดร่วมของภาษาต่าง ๆ เหล่านี้ เสนอเป็นครั้งแรกโดยเซอร์วิลเลียม โจนส์ ซึ่งได้สังเกตเห็นความเหมือนกันระหว่างภาษาที่เก่าแก่ที่สุด 4 ภาษาที่รู้จักในยุคนั้น คือ ภาษาละติน ภาษากรีก ภาษาสันสกฤต และภาษาเปอร์เซีย การเปรียบเทียบภาษาเหล่านี้ และภาษาเก่าแก่อื่น ๆ อย่างมีระบบ โดยฟรานซ์ บอปป์ สนับสนุนทฤษฎีนี้ ในคริสต์ศตวรรษที่ 19 นักวิชาการเคยเรียกภาษากลุ่มนี้ว่า  "ภาษากลุ่มอินโด-เจอร์แมนิก" (Indo-Germanic) หรือ "อารยัน" (Aryan) อย่างไรก็ดี เมื่อปรากฏชัดเจนว่า ความคล้ายคลึงนี้ มีอยู่ในภาษาของยุโรปส่วนใหญ่ จึงได้เปลี่ยนชื่อให้ครอบคลุมมากขึ้นเป็น อินโด-ยูโรเปียน (Indo-European) ตัวอย่างเช่น มีความคล้ายคลึงกันอย่างมากระหว่างภาษาสันสกฤตกับภาษาย่อยของภาษาลิทัวเนียและภาษาลัตเวียที่พูดในสมัยก่อน
ภาษาบรรพบุรุษที่เป็นต้นกำเนิด (ที่ได้สืบสร้างขึ้นมาใหม่) เรียกว่าภาษาอินโด-ยูโรเปียนดั้งเดิม (Proto-Indo-European, PIE) มีข้อโต้แย้งเกี่ยวกับที่ตั้งทางภูมิศาสตร์ที่เป็นถิ่นกำเนิด (เรียกว่า "อัวร์ไฮมาท" — Urheimat) ที่ตั้งที่เป็นไปได้มากที่สุดในปัจจุบันคือที่ราบทางเหนือของทะเลดำและทะเลแคสเปียน (ตามทฤษฎีของเคอร์แกน) หรืออานาโตเลีย (ตามทฤษฎีของโคลิน เร็นฟริว) ผู้ที่สนับสนุนทฤษฎีของเคอร์แกนสักจะตั้งอายุของภาษาต้นกำเนิดเป็นประมาณ 4,000 ปีก่อน ค.ศ.  ส่วนผู้ที่สนับสนุนทฤษฎีของถิ่นกำเนิดในอานาโตเลียมักจะกำหนดอายุของภาษานี้เป็นช่วงหลายสหัสวรรษก่อนหน้านี้ (อินโด-ฮิตไทต์)